SET พรุ่งนี้รีบาวด์ต่อ กูรูแนะเก็บ 5 หุ้นใหญ่ราคาถูก
บล.ซีไอเอ็มบี มองแนวโน้มการลงทุนพรุ่งนี้ (10 ก.ค.) ตลาดมีโอกาสรีบาวด์ได้ต่อ ลุ้นดัชนีหากไม่ผ่านแนวต้านแรก 1,478 จุด อาจจะเป็นการรีบาวน์ทางเทคนิค และดัชนีน่าจะปรับตัวเป็นขาลงได้อีกรอบหนึ่ง แต่ถ้าผ่านไปได้ และดัชนีสามารถยืนเหนือระดับ 1,498 จุด เชื่อว่าตลาดฯจะมีการฟื้นตัวเป็นขาขึ้นอย่างชัดเจน พร้อมให้กรอบแนวรับไว้ที่ 1,460 จุด แนวต้าน 1,478-1,498 จุด
9 ก.ค. 2558

นายธีรวุฒิ กานต์นิภากุล ผู้ช่วยผู้อำนวยการฝ่ายวิเคราะห์หลักทรัพย์ บล.ซีไอเอ็มบี (ประเทศไทย) เปิดเผยถึงตลาดหุ้นไทยวันนี้ (9 ก.ค.) รีบาวด์ขึ้นได้ เช่นเดียวกันตลาดหุ้นภูมิภาคเอเชียที่ส่วนใหญ่ปรับตัวขึ้น จากมีการซึมซับปัจจัยลบไปพอสมควร ทั้งในเรื่องของวิกฤติหนี้กรีซ และเศรษฐกิจจีน ซึ่งขณะนี้อยู่ระหว่างรอความชัดเจนของปัจจัยดังกล่าว รวมถึงภาวะเศรษฐกิจไทยที่ชะลอตัว ส่งผลให้หลายสำนักวิจัยปรับลดคาดการณ์อัตราการเติบโตทางเศรษฐกิจ (GDP) ลง และตลาดฯก็ปรับฐานมาอย่างต่อเนื่อง
ทั้งนี้ ในระยะสั้นแนะนำให้ซื้อหุ้นกลุ่มขนาดใหญ่ เช่น KBANK ,BBL ,AOT ,IRPC และ PTTGC เป็นต้น เนื่องจาก Valuation เริ่มถูกแล้ว         
ส่วนแนวโน้มการลงทุนพรุ่งนี้ (10 ก.ค.) ตลาดมีโอกาสรีบาวด์ได้ต่อ ลุ้นดัชนีหากไม่ผ่านแนวต้านแรก 1,478 จุด อาจจะเป็นการรีบาวน์ทางเทคนิค และดัชนีน่าจะปรับตัวเป็นขาลงได้อีกรอบหนึ่ง แต่ถ้าผ่านไปได้ และดัชนีสามารถยืนเหนือระดับ 1,498 จุด เชื่อว่าตลาดฯจะมีการฟื้นตัวเป็นขาขึ้นอย่างชัดเจน พร้อมให้กรอบแนวรับไว้ที่ 1,460 จุด แนวต้าน 1,478-1,498 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
PTT ปิดที่ 338.00 บาท ลดลง 2.00 บาท
PTTEP ปิดที่ 101.00 บาท ลดลง 2.00 บาท
SCB ปิดที่ 147.50 บาท ลดลง 1.00 บาท
KBANK ปิดที่ 183.00 บาท เพิ่มขึ้น 1.50 บาท
ADVANC ปิดที่ 245.00 บาท เพิ่มขึ้น 2.00 บาท